Fredrick Pacius, Maamme-laulun säveltäjä ja yliopiston musiikinopettaja

Poistettu

Lisätty

Hyvä lukijani,säveltäjien on tänään aika kiittää Helsingin yliopistoa. Vuonna 1640, keskellä 30-vuotista sotaa, Suomeen perustettiin Turun Akatemia, Helsingin yliopiston edeltäjä. Samalla ylioppilaille alettiin antaa musiikinopetusta, aluksi katedraalikoulun opettajien voimin. Musiikinopettajan oppituolia ovat sittemmin pitäneet hallussaan vuosisadasta toiseen maineikkaat säveltäjät, muun muassa Maamme-laulun säveltäjä Fredrick Pacius, Richard Faltin, Robert Kajanus, Jean Sibelius — joka hävisi varsinaisen virantäytön muuten Kajanukselle — Leevi Madetoja, Eino Linnala, Erkki Salmenhaara, Kalevi Aho ja tähän päivään saakka Harri Vuori ja Harri Suilamo.Nyt, vuonna 2016, ajat ovat niin huonot, että Helsingin yliopisto on päättänyt lakkauttaa tuon musiikinopettajan tehtävän. Molemmat nykyiset lehtorit on irtisanottu tehtävistään tänä aamuna.Kiitän lämpimästi ammattikuntani puolesta Helsingin yliopisto, että teillä oli resursseja palkata säveltäjiä musiikinteorian opettajaksi 376 vuoden ajan.Ymmärän toki, että ajat ovat nyt paljon vaikeammat kuin esimerkiksi 30-vuotisen sodan, ison vihan, pikku vihan, lukemattomien nälkävuosien ja rajakahinoiden, Suomen sodan, Turkin sodan, kansalaissodan, 30-luvun lamakauden, talvi- ja jatkosodan, öljykriisin ja 90-luvun laman aikana.Kuulin myös, että vuonna 1707 perustettu yliopiston piirustuslaitos lakkautetaan, samoin lakkautetaan Japanin kielen ja kulttuurin professuuri. Lisäksi käsityötieteen taitoaineiden sisältöjä ollaan ajamassa alas ja sulauttamassa osaksi kasvatustiedettä."On maamme köyhä", sanotaan Maamme-laulussakin.***Rakas Helsingin yliopisto,tilasit minulta Promootiokantaatin vuoden 2007 Filosofisen tiedekunnan promootioon. Minulla oli ilo ja kunnia säveltää teos kahdelle solistille ja orkesterille. Tunsin todellista ylpeyttä, että Helsingin yliopisto — sivistysyliopisto — osoittaa huomiota säveltäjäkunnalle.Sitten kun teillä on taas varaa sivistykseen, niin ammattikuntamme ja promootiokantaattinikin on jälleen käytössänne. Sitä odotellessa voitte vihellellä vaikkapa Irwin Goodmanin teostaVielä kerran: lämmin kiitos vuosista 1640—2016.Parempia aikoja odotellen,Pasi Lyytikäinen, säveltäjä